**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԼՈՌՈՒ ՄԱՐԶՊԵՏԱՐԱՆԻՆ ԳՈՒՄԱՐ ՀԱՏԿԱՑՆԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ԴԵԿՏԵՄԲԵՐԻ 29-Ի N 1313-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**1.** **Անհրաժեշտությունը**

Նախագծի ընդունումը պայմանավորված է ՀՀ Լոռու մարզի Վանաձոր համայնքի ճանապարհների վերանորոգման նախագծանախահաշվային փաստաթղթերի ձեռք բերման անհրաժեշտությամբ:

1. **Ընթացիկ իրավիճակը և խնդիրները**

Վանաձոր քաղաքի ճանապարհային ցանցի ինչպես գլխավոր, այնպես էլ ներթաղամասային փողոցները գտնվում են անմխիթար վիճակում: Երկար տարիներ Վանաձոր քաղաքում հիմնանորոգման աշխատանքներ գրեթե չեն կատարվել: Մասնավորապես հիմնանորոգվել են Տ. Մեծի պողոտայի և Թումանյան փողոցի որոշակի հատվածներ:

Ներկայումս անմխիթար վիճակում են գտնվում քաղաքի երթևեկության համար կարևոր բազմաթիվ փողոցներ, մասնավորապես` Վարդանանց, Զ.Անդրանիկ, Հալաբյան, Աղայան, ՈՒսանողական, Շինարարների, Մյասնիկյան, Նժդեհի, Շիրակացի, Թումանյան, Ներսիսյան, Զորյան, Տավրոսի 6-րդ, Դեմիրճյան փողոցները: Վանաձոր քաղաքի բյուջեով նախատեսված է կատարել 100մլն դրամի փոսային նորոգման աշխատանքներ, ինչն անբավարար է քաղաքում նորմալ ճանապարհային ցանց ունենալու համար: Քաղաքի ընդհանուր ճանապարհային ցանցը կազմում է 119 կմ, որի 15-25%-ը, իսկ որոշ հատվածներում մինչև 40%-ը, գտնվում է քայքայված վիճակում: Նախնական հաշվարկներով ճանապարհային ծածկի նորոգման ենթակա է 220000քմ, իսկ Վանաձոր քաղաքի 2017թ. բյուջեով նախատեսված միջոցները կբավարարեն մոտ 15000քմ մակերեսի նորոգման համար:

Վերոնշյալ փողոցների վերանորոգման նախագծանախահաշվային աշխատանքների իրականացման համար անհրաժեշտ է տրամադրել 9 մլն դրամ, իսկ շինարարական աշխատանքների իրականացման համար հետագայում կպահանջվի շուրջ 290 մլն դրամ:

**3. Նախագծի մշակման գործընթացում ներգրավված ինստիտուտները և անձիք**

Նախագծի մշակումը իրականացրել է ՀՀ տարածքային կառավարման և զարգացման նախարարությունը։

**4. Ակնկալվող արդյունքը**

Նախագծի ընդունմամբ ձեռք կբերվեն ՀՀ Լոռու մարզի Վանաձոր համայնքի ճանապարհների վերանորոգման նախագծանախահաշվային փաստաթղթերը:

**ՏԵՂԵԿԱՆՔ**

**Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

Հայաստանի Հանրապետության կառավարության որոշման նախագծի ընդունման առնչությամբ այլ իրավական ակտերում փոփոխություններ և /կամ լրացումներ կատարելու անհրաժեշտություն չկա:

**Տ Ե Ղ Ե Կ Ա Ն Ք**

**Իրավական ակտն ընդունելու կապակցությամբ պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

Հայաստանի Հանրապետության կառավարության որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների էական ավելացումներ կամ նվազեցումներ չեն սպասվում: